Asus Zenfone 9 har indbygget gimbal

Asus har netop lanceret sin Zenfone 9 i Danmark og den lander med en pudsig nyskabelse. Den er nemlig udstyret med et ophæng – en såkaldt gimbal – til at stabilisere kameraet, når man skyder fotos. Og det på trods af, at telefonen er meget mindre, end vi er blevet vant til.

AMOLED-skærmen er nemlig på bare 5,9 tommer. Altså langt mindre end flagskibene fra både Apple, OnePlus og Samsung. Den har en opdateringshastighed på 120Hz, så rent teknisk lader skærmen dog ikke til at stå tilbage for konkurrenterne.

En anden nyhed er Connex. Asus har kigget sultent på Apples MagSafe-ide og lanceret en Connex-udstyr efter samme tanke. Her klipses udstyret dog ikke magnetisk på selve telefonen, men hæftes fast på et medfølgende cover.

Der er et Connex Smart Stand med et stativ, der starter en app eller et spil efter eget valg, når du åbner det, og der er også en Connex-kortholder til visitkort.

Indholdet i æsken.

Men tilbage til kameraet. Hovedkameraet er på 50 megapixel og er baseret på Sonys IMX766-sensor. Det er den samme sensor der bruges i mange af Nord-telefonerne fra OnePlus. Den flankeres af et 12-megapixel ultravidvinkel-kamera. På fronten har telefonen et 12-megapixel selfie-kamera.

Den nye 6-aksede Hybrid Gimbal Stabilizer overvåger Zenfone 9’erens bevægelser og bruger den information til at justere hele kameramodulet i realtid. Den kan kompensere for skift på op til +/- 3°, oplyser Asus.

Tre størrelser

Asus Zenfone 9 kommer i fire forskellige farver (sort, hvid, rød og blå) og tre størrelser:

8 GB RAM / 126 GB lager: 5.799 kr.

8 GB RAM / 256 GB lager: 6.499 kr.

16 GB RAM / 256 GB lager: 6.999 kr.

Specifikationerne er som følger:

Skærm | 5,9-tommer 20: 9 (2400 x 1080) 120 Hz / 1 ms Samsung AMOLED-skærm
Processor | Qualcomm Snapdragon 8+ Gen 1
Hukommelse | LPDDR5 8GB/16GB
Lager | UFS3,1 128GB/256GB

Kameraer

50 MP Sony IMX766, – 1/1,56″ stor sensor, 1,0 µm pixelstørrelse
blænde f/1.9
6-akset hybrid stabilisator

Sony IMX363 12 MP ultravidvinkel. 1/2,55” sensorstørrelse, 1,4 µm pixelstørrelse. F2.2 blænde.

12 MP Sony IMX663 frontkamera. 1/2,93″ sensor
F2.45 blænde

Trådløs

Integreret WiFi 6/6E* (802.11 a/b/g/n/ac/ax, 2×2 MIMO)
Bluetooth® 5.2 (BR/EDR + LE)
NFC

Batteri | 4.300 mAh
Dimensioner | 148 x 68,5 x 8,9 mm
Vægt | 169 gram

Asus Zenfone 9 har indbygget gimbal